Soe-kuum galaktikatevaheline keskkond

Soe-kuum galaktikatevaheline keskkond (inglise keeles warm-hot intergalactic medium; lühend WHIM) on hõrendatud plasma temperatuuriga 105–107 K, mis kosmoloogide arvates eksisteerib galaktikatevahelistes ruumides ja sisaldab tänapäevases Universumi arengustaadiumis 40–50% universumi barüonainest (so "tavamateeria", mis erinevalt tumeainest eksisteerib plasma, aatomite, molekulide kujul).

Kuigi plasma temperatuuriga 105 K on maapealsete standardite järgi väga kuum, nimetatakse astrofüüsikas sellise temperatuurga plasmat sageli "soojaks", seevastu "kuumaks" plasmaks loetakse plasmat temperatuuriga üle miljoni kelvini. 
Sooja-kuuma galaktikatevahelist keskkonda võib kirjeldada kui kuuma difuusse gaasi kiulist struktuuri. Suur osa teadmistest selle keskkonna kohta on saadud Universumi evolutsiooni arvutisimulatsioonil. Arvatakse, et WHIM moodustab ioniseeritud barüonide kiulise struktuuri, milles aine tihedus on 1–10 osakest kuupmeetris. 

Vaata ka
Galaktikaparvesisene keskkond

Kategooria:Galaktika-väline astronoomia